Document ID: 32007R0874

KOMISIJAS REGULA (EK) Nr. 874/2007
(2007. gada 24. jūlijs),
ar ko nosaka galīgo atbalsta summu žāvētai rupjajai lopbarībai 2006./2007. tirdzniecības gadam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1786/2003 par žāvētās rupjās lopbarības tirgus kopīgo organizāciju (1), un jo īpaši tās 20. pantu,
tā kā:
(1)
Regulas (EK) Nr. 1786/2003 4. panta 2. punktā ir noteikta atbalsta summa, kura jāpārskaita pārstrādes uzņēmumiem par žāvēto rupjo lopbarību, nepārsniedzot garantēto maksimālo apjomu, kas noteikts minētās regulas 5. panta 1. punktā.
(2)
Saskaņā ar 33. panta 1. punkta pirmo daļu Komisijas 2005. gada 7. marta Regulā (EK) Nr. 382/2005, ar ko nosaka piemērošanas kārtību Padomes Regulai (EK) Nr. 1786/2003 par žāvētās rupjās lopbarības tirgus kopīgo organizāciju (2), dalībvalstis Komisijai ir paziņojušas žāvētās rupjās lopbarības daudzumus, par kuriem ir iesniegti atbalsta pieteikumi 2006./2007. tirdzniecības gadam. No šīs informācijas izriet, ka maksimālais garantētais apjoms žāvētai rupjajai lopbarībai nav pārsniegts.
(3)
Tādējādi atbalsta summa par žāvēto rupjo lopbarību ir EUR 33 par tonnu saskaņā ar Regulas (EK) Nr. 1786/2003 4. panta 2. punktu.
(4)
Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Galīgo atbalsta summu žāvētai rupjajai lopbarībai 2006./2007. tirdzniecības gadam nosaka EUR 33 par tonnu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 24. jūlijā

Labels: 1
17
19
3
6